alexandrainst/scandi-wiki huggingface dataset:
Heksagon

Ein heksagon eller ein sekskant er ein polygon med seks hjørne og seks kantar. Schläfli-symbolet for heksagon er {6}.

Dei indre vinklane til ein regulær heksagon (der alle sider og vinklar er like) er alle 120°. Vinkelsummen til eit heksagon er 720°. 

Arealet til ein regulær heksagon med sidelengd  er gjeve som

Omkrinsen til heksagon med sidelengde  er , den maksimale diameteren er  og den minimale diameteren er .

Konstruksjon 
Vi konstruerer ein regulær sekskant med passar og linjal ved å teikne ein sirkel, markerer eit punkt A på sirkelen, og trekkjer ei line med lengd lik radien frå A til eit punkt B på sirkelbogen. 

Ein alternativ framgangsmåte er vist på figuren til høgre.

Geometriske former
Polygonar
Talet 6
Foula

Foula (av norrønt Fuglaey, 'Fugløy') er ei øy i Shetlandsøyane i Skottland. Ho ligg om lag 26 km vest i havet om Shetland Mainland og er den busette øya i Storbritannia som ligg lengst frå andre stader der det bur folk. I 2001 budde det 31 personar på Foula. Øya har sidan starten på 1900-talet vore eigd av familien Holbourn. Viktigaste næringsvegane på øya er sauehald og ornitologisk turisme.

Øya er kjend for dei høge klippene og alle fuglane som held til der, mellom anna raudnebbterne, smålom og storjo.

Det går ferjer frå landsbyen Ham på Foula til Walls og Scalloway på Shetland Mainland, og fly frå flystripa på Foula til Tingwall.

I nærleiken av Foula er det ei grunne kalla Hoevdi Grund eller Shaalds of Foula. Det stikk opp til like under havflata og har vorte banen til mange fartøy. Seinsommaren 1914 rende den store atlanterhavsdamparen RMS «Oceanic», som då var i krigsteneste for Royal Navy, på revet og vart ståande fast. Mannskapet vart berga, men det gjekk ikkje å få drege det store skipet av revet og i løpet av fjorten dagar vart Oceanic broten ned og slukt av havet.

I 1986 vart det sett opp eit fyrtårn på sørspissen av øya. Det hadde opphavleg acetylengass som energikjelde, men har vorte bygd om for solenergi og vindkraft.

Historie

Norrøn arv 
Foula var mellom dei siste stadane der norn var morsmålet, og dialekten på øya ber framleis spor etter det. Øya var òg ein av dei siste stadane der dei følgde strengt Udal law, eit lovsystem med klåre likskapar med odelsretten.

Tidsrekning 
På Foula fortsette dei å gå etter den julianske kalanderen då resten av Storbritannia gjekk over til den gregorianske i 1752. Dei held seg til den julianske kalanderen ved at dei hadde skotår i år 1800, men dei hadde ikkje skotår i år 1900, og dei vart etter det liggjande ein dag før den julianske kalanderen og tolv dagar etter den gregorianske, slik at til dømes fyrste juledagen fall på det som er den 6. januar i resten av Storbritannia.

Bakgrunnsstoff 
 Ian Stoughton Holbourn: The Isle of Foula: A Series of Articles on Britain's Loneliest Inhabited Isle ISBN 1-84158-161-5}}

Nettstader 
 shetland-heritage.co.uk: «Foula»

Fotnotar 

Denne artikkelen byggjer på «Foula» henta frå Wikipedia på engelsk 16. mai 2007.

Stadnamn av norrønt opphav i Skottland
Øyar i Shetlandsøyane
Russ

Russ er ei nemning brukt om avgangselevar i den norske vidaregåande skulen som kler seg i særmerkte uniformprega klede, fester og finn på ulike sprell. Russetida finn stad i samband med slutten av skuleåret og feiringa av 17. mai.

Bakgrunnsstoff 

 Om russekulturen som overgangsrituale  
 Russen.no – Russens offisielle nettstad for Oslo og Akershus
 Om rusmisbruk i russetida
 Russ – forbundet mot rusgift
 Døme på ei russeavis (pdf) frå Flekkefjord

Utdanning i Noreg
Studentkultur
Norske tradisjonar
Overgangsritar
Vêris

Vêris, vedis, glattis eller islag er eit tunt, glatt og klårt islag som legg seg på bakken, tre eller andre lekamar. 

Glattis kan ein få anten ved at underkjølte vassdropar frys til is så snart dei treffer bakken, eller ved omslag frå kulde til mildvêr når vassdropar treffer underlag som har ein temperatur under 0 °C. 

Islag på ein veg fører til ein særs glatt vegbane.

Kjelder 
 Norsk ordbok
 

Vassis
Torstein Flakne

Torstein Flakne () er ein norsk musikar frå Melhus. Han fekk eit gjennombrot med bandet The Kids som hadde hiten «Forelska i Lærern». No er han gitarist og vokalist i bandet Stage Dolls.

Norske musikarar
Folk frå Melhus
Melodi Grand Prix 2016-deltakarar
Melodi Grand Prix 2016-låtskrivarar
Instrumentalisme

Instrumentalisme eit eit syn i vitskapsfilosofien som står for at omgrep og teoriar berre er nyttige intellektuelle reiskapar (instrument) i omtalen av vitskaplege storleikar. Verdien deira ligg ikkje i om dei er sanne eller falske (eller meir korrekt om dei skildrar røyndomen slik han er), men i kor effektive dei er til å forklara og føreseia fenomena. T.d. er elektron og gen (storleikar i vitsk. teoriar) ikkje delar av røyndomen, men tvert imot nyttige fiksjonar eller heuristiske konstruksjonar som vert innførte for å organisera erfaringane på ein tenleg måte.

Vitskapsfilosofi
Tanketeoriar
Rethel

Rethel er ein kommune nordaust i Frankrike i departementet Ardennes der han er sous-préfecture.

Bakgrunnsstoff 

Ardennes
Byar i Frankrike
Byar i Champagne-Ardenne
Heuristikk

Heuristikk (frå gresk εύρησις [heuresis], 'oppdaging') er læra om korleis ein best oppnår vitskaplege resultat og lagrer kunnskap, og er ei grein av filosofien.

I moderne vitskapsteori blir heuristikk brukt av mellom anna Imre Lakatos om metodiske reglar som gir retningslinjer for korleis eit forskingsprogram bør utviklast, positiv heuristikk, medan den negative heuristikken gir retningslinjer for kva forskingsprogammet bør unngå.

Kjelder 
 Denne artikkelen bygger på «Heuristikk» frå , den 28. november 2011. 
 

Filosofi
Problemløysing
Sedan i Frankrike

Sedan er ein by og kommune nordaust i Frankrike i departementet Ardennes der han er sous-préfecture.

Det historiske sentrumet er bygd på ei halvøy danna av ein sving i elva Meuse. Byen var lenge eit senter for klesproduksjon, starta av Kardinal Mazarin, noko som støtta opp om utviklinga av byen.

Historie 
På 1500-talet var Sedan eit asyl for protestantiske flyktningar under Hugenottkrigen. 

Fram til 1651 høyrte fyrstedømet Sedan til familien La Tour d'Auvergne. Den mest vidkjende av desse var Marskalk Turenne, fødd i Sedan 11. september 1611.

2. september 1870 under den fransk-prøyssiske krigen vart den franske keisaren Napoleon III tatt til fange i lag med 100 000 av soldatane sine under Slaget ved Sedan. Den store sigeren, som gjorde det «andre Reich» i Tyskland mogeleg, førte til at 2. september vart erklært «Sedandag» (Sedantag) og ein nasjonal tysk heilagdag i 1871, noko han var fram til 1919.

Under den andre verdskrigen invaderte tyske troppar først det nøytrale Belgia og kryssa elva Meuse i Sedan. Dette gjorde at dei kom seg forbi dei franske festningsverka kalla Maginotlinja.

Borg 

I dag er Sedan kjend for borga si, som visstnok skal vere den største borga frå mellomalderen i Europa med ei totalt flatevidd på 30 000 m² fordelt på sju nivå. Det er det einaste som er igjen av det ein gong enorme festningsverket i og rundt byen. Bygginga byrja i 1424 og festningsverka vart stadig utbetra etter kvart.

Bakgrunnsstoff 
 Det tyske gjennombrotet i 1940
 Nettside om festningane i Sedan 

Ardennes
Byar i Frankrike
Byar i Champagne-Ardenne
Vouziers

Vouziers er ein kommune nordaust i Frankrike i departementet Ardennes der han er sous-préfecture.

Innbyggjarane vert kalla vouzinois.

Geografi 

Elva Aisne renn gjennom Vouziers, i tillegg til kanalen Canal des Ardennes. 

Byen ligg mellom Argonneskogen, foten av Ardennane og Champagne, og nær dei djupe skogane i Ardennane. Han ligg ikkje lang frå Charleville-Mézières, Sedan, Rocroi, Reims, Châlons-en-Champagne og Varennes-en-Argonne.

Bakgrunnsstoff 

Ardennes
Byar i Frankrike
Byar i Champagne-Ardenne
Ariège

For elva med same namn, sjå elva Ariège
 

Ariège  er eit departementet sørvest Frankrike. Departementet ligg i regionen Midi-Pyrénées, og er kalla opp etter elva med same namn.

Historie 
Ariège er ein av dei 83 opphavlege departement som vart oppretta 4. mars 1790 under den franske revolusjonen. Han vart oppretta av provinsane Foix og Couserans.

Geografi 
Departementet er ein del av regionen Midi-Pyrénées og er omringa av dei franske departementa Haute-Garonne, Aude og Pyrénées-Orientales, i tillegg til at det grensar til Spania og Andorra i sør. 

Geografien er dominert av Pyreneane, som dannar grensa mellom Frankrike og Spania.

Demografi 
Innbyggjarane i departementet vert kalla ariégeois.

Kultur 
Regionen var opphavleg ein del av Aquitaine, og ein kan sjå mange av kjenneteikna av den oksitanske kulturen og oksitansk.

Bakgrunnsstoff 
 
Offisiell nettside  
Prefekturet si nettside 
www.ariege.com

 
Franske departement
Foix

For elva i Catalonia i Spania, sjå Rio Foix

Foix er ein kommune sørvest i Frankrike i departementet Ariège der han er préfecture (administrasjonsstad). Han ligg sør for Toulouse, nær grensa til Spania og Andorra. Byen har om lag 9 000 innbyggjarar, og er den nest størtste byen i departementet etter Pamiers.

Historie 
Byen Foix har sannsynlegvis sitt opphav frå eit kapell grunnlagd av Karl den store, som etter kvart vart eit kloster. Opphavleg høyrte området til (pays de Foix) hertugdømmet Aquitania. Seinare vart det del av grevskapet Carcassonne. På 1000-talet vart Foix sjølv eit grevskap. Pays de Foix utgjorde saman med Couserans og Donézan eit kathar-område. Foix sine murar kunne motstå åtak frå krossriddarane. I dette området raste albigensarkrigane særleg kraftig. I 1229 var krigen over, og greven av Foix vart vasall under den franske krona. Ved arv vart derimot byen del av Béarn, som varvasall under Navarra. Men i 1607 vart òg Béarn igjen understilt den franske kongen. 

Greven av Foix virka i saman med den katolske biskopen av Urgell som fyrstar av Andorra. Men Foix måtte så overdra sin del av denne dobbeltstyringa til den franske kongen (seinare vidare overdratt til den franske presidenten).

Atraksjonar 
Dei største attraksjonane er den lokale greven si borg, den tidlegare abbedkyrkja Saint Volusien, og dei pittoreske smale gatene Rue de Labistour og Rue des Marchands.

Ymse 
Foix var fødestaden til Charles de Freycinet (1828-1923), stasmann og statsminister.

Bakgrunnsstoff 

Ariège
Byar i Frankrike
Byar i Midi-Pyrénées
Pamiers

Pamiers er ein kommune sørvest i Frankrike i departementet Ariège der han er sous-préfecture (administrasjonsstad). Byen ligg ved Ariège og har om lag 13 000 innbyggjarar.

Bakgrunnsstoff 
 Offisiell turistside
 Klokkespelet St-Antonin i Pamiers

Ariège
Byar i Frankrike
Byar i Midi-Pyrénées
Saint-Girons

Saint-Girons er ein kommune sørvest i Frankrike i departementet Ariège der han er sous-préfecture. Byen har om lag 6 000 innbyggjarar. 

Byen ligg midt i ein dal mellom fjella i nærleiken av Pyreneane ved elva Salat og to andre elvar som gjer at byen ser ut som ein kross sett ovanfrå.

Bakgrunnsstoff 

Ariège
Byar i Frankrike
Byar i Midi-Pyrénées
Aube

For elva med same namn, sjå elva Aube
 

Aube er eit departementet nordaust i Frankrike. Departementet ligg i regionen Champagne-Ardenne, og er kalla opp etter elva med same namn.

Historie 
Aube er ein av 83 opphavlege departement som vart oppretta den 4. mars 1790 under den franske revolusjonen. Han vart oppretta frå den tidlegare franske provinsen Champagne.

Aube er kanskje best kjend for å verte vitja av den tidlegare tyrkiske presidenten Mustafa Kemal Ataturk, som signerte ein venskapsavtale med Frankrike der.

Geografi 

Departementet er i dag ein del av regionan Champagne-Ardenne og er omringa av departementa Marne, Haute-Marne, Côte-d'Or, Yonne og Seine-et-Marne.

Geografien med kalkhaldig jordsmonn og kuperte terreng er godt egna for dyrking av vin, særleg champagne, som har fått namnet sitt frå denne regionen.

Kultur 
Clairvaux Abbey ligg 15 km frå Bar-sur-Aube. Ein ost er kalla opp etter landsbyen Chaource.

Bakgrunnsstoff 
 
 Prefekturet si nettside
 Reiseguide for Aube
 Offisiell nettside
 Offisiell turistide

 
Franske departement
Bar-sur-Aube

Bar-sur-Aube er ein kommune nordaust i Frankrike i departementet Aube der han er sous-préfecture. Byen ligg i regionen Champagne-Ardenne ved elva Aube og har litt over 7 000 innbyggjarar. 

Bar-sur-Aube ligg 207 aust for Paris og 52 km frå Troyes.

Bakgrunnsstoff 

Aube
Byar i Frankrike
Byar i Champagne-Ardenne
Nogent-sur-Seine

Nogent-sur-Seine er ein kommune nordaust i Frankrike i departementet Aube der han er sous-préfecture. Byen ligg i regionen Champagne-Ardenne ved elva Seinen og har om lag 6 000 innbyggjarar.

Bakgrunnsstoff 

Aube
Byar i Frankrike
Byar i Champagne-Ardenne
Magne Fremmerlid

Magne Fremmerlid () er ein norsk operasongar. Han har studert ved Rogaland Musikkonservatorium og hjå Ingrid Bjoner i Oslo. Han debuterte i 1991. Magne Fremmerlid syng bass. Han har hatt mange rollar som solist ved Den Norske Opera. Magne Fremmerlid kjem opphavleg frå Skodje kommune på Sunnmøre, men bur no på Bisjord i Larvik.

Norske songarar
Norske operasongarar
Folk frå Larvik
Folk frå Skodje
Lozère

Lozère (oksitansk Losera) er eit departementet søraust i Frankrike. Departementet ligg i regionen Languedoc-Roussillon nær Massif Central.

Historie 
Ardèche er ein av 83 opphavlege departement som vart oppretta den 4. mars 1790 under den franske revolusjonen. Han vart danna av den tidlegare franske provinsen Languedoc.

Beistet i Gévaudan var eit udyr som terroriserte området i den tidlegare provinsen Gévaudan, som i dag ligg i Lozère i Margeridefjella, omkring 1764-1767. 

Osten i Lozère vart hylla i Plinus den eldre sin Naturalis Historia.

Geografi 

Lozère er ein del av regionen Languedoc-Roussillon og er omringa av departementa Cantal, Haute-Loire, Ardèche, Gard og Aveyron.

Økonomi 
Hovudnæringane i departementet er jordbruk og turisme. Departementet har den lågaste arbeidsløysa i Frankrike.

Demografi 
Innbyggjarane i departementet vert kalla lozériens, og Lozère er det departementet i Frankrike med lågast innbyggjartal, omkring 75 000.

Den låge folketettleiken (14 innbyggjarar/km²) kjem av dårleg jordsmonn i regionen og fråflyttinga frå distrikta til byane, særleg i perioden 1850-1910. 

I seinare år har folketalet i departementet auka litt, sidan ein meiner ein har god livskvalitet her. Folkesetnaden er derimot eldre her enn gjennomsnittet for heile nasjonen.

Turisme 
Av turistaktivitetar finn ein holeutforsking, og forskjellige typar sport som skigåing eller kajakkroing. Lozère inneheld ein del av nasjonalparken Parc National des Cévennes. Lozère vert rekna som eit av dei beste områda i Frankrike for aurefiske, særleg i elvar som Lot, Tarn og Truyère.

Bakgrunnsstoff 
 
 Prefekturet si nettside
 Offisiell nettside  
 Offisiell turistside
 Lozère på netrando.com

 
Franske departement
Florac

Florac er ein kommune i Frankrike. Han er sous-préfecture (underprefektur) i departementet Lozère, som ligg i regionen Languedoc-Roussillon. Han har om lag 2 000 innbyggjarar. 

Tettstaden ligg i sør i Massif Central i Cevennane, og det høgaste fjellet i Cevennane, Mont Lozère ligg 20 km nordaust for kommunen. 

Elvane Tarn og Tarnon renn i hop i Florac og dannar byrjinga på det lange gjelet Gorges du Tarn. 

Lozère
Byar i Frankrike
Byar i Languedoc-Roussillon
Kjønnslepper

Kjønnslepper (skamlepper) (lat. labia pudendi) er eitt eller to par av hudfoldar rundt skjedeopninga og er ein del av dei ytre kvinnelege kjønnsorgana, eller vulva.

Menneskekvinner og andre primathoer har to sett kjønnslepper kalla indre og ytre eller små og store (labia minora pudendi og labia majora pudendi). Pattedyrhoer elles har berre eitt par, (kalla labia pudendi eller labia vulvae) som svarer til dei indre kjønnsleppene.

Kjønnsleppene kan variera i storleik og form. Det er to typar kjønnslepper, dei indre og dei ytre. Dei er ei erogen sone og vernar dei indre delane mot ekstern påverknad som til dømes infeksjonar. 

Nokre kvinner tek intimpiercingar gjennom dei indre eller ytre kjønnsleppene. I nokre former for kjønnslemlesting blir dei indre eller begge para av kjønnsleppene heilt eller delvis skorne av.

Kjelder 
 Denne artikkelen bygger på «Skamlæber» frå , den 27. oktober 2008. 
 

Kjønnsorgan
Saltnes

Saltnes eller Spetalen er ein tettstad i Råde kommune i Viken. Ein liten del av tettstaden ligg òg i Fredrikstad kommune (). Han har . Saltholmen er den mest populære stranda i kommunen. Der finst det fleire synlege teikn og spor etter istida.

Kjelder 

Geografi i Råde
Tettstader i Viken
Sartène

Sartène (på koriskansk: Sartè) er ein liten by og kommune på Korsika i Frankrike. Han er sous-préfecture i departementet Corse-du-Sud og har rundt 3 000 innbyggjarar.

Byar i Frankrike
Byar på Korsika
Corse-du-Sud
Bonifacio

Bonifacio (på koriskansk: Bunifaziu) er ein liten by og kommune på Korsika i Frankrike. Han ligg på den sørlege delen av øya i departementet Corse-du-Sud og opp mot 3 000 innbyggjarar.

Geografi 

Bonifacio ligg ved Middelhavet, og er skild frå Sardinia av Bonifaciosundet.

Attraksjonar 

Bonifacio er delt i to delar. Vieille ville (gamlebyen), eller la Haute Ville (den øvre byen), der ei festning frå 800-talet ligg. Han ligg på ei halvøy med utikikk over Middelhavet. Det meste av innbyggjarane bur i Haute ville. Hamna nedanfor, la marine, som ligg innerst i ei fjordliknande vik, er ei naturleg verna hamn med mange fiske- og turistbåtar. 

Den sjarmerande byen med idylliske strender i nærleiken trekker til seg mange turistar om sommaren, hovudsakleg franskmenn frå fastlandet. Bonifacio er òg utgangspunkt for reiser til dei små Isles Lavezzi (Lavezziøyane), som er den sørlegaste delen av det europeiske Frankrike, og som er eit som er eit fransk marint reservat.

Bakgrunnsstoff 

 Turistkontoret i Bonifacio

Byar i Frankrike
Byar på Korsika
Corse-du-Sud
Creuse

For elva med same namn, sjå elva Creuse
 

Creuse er eit departementet sentralt i Frankrike. Departementet ligg i regionen Limousin, og er kalla opp etter elva med same namn.

Historie 
Creuse er ein av 83 opphavlege departement som vart oppretta den 4. mars 1790 under den franske revolusjonen. Han vart danna av den tidlegare franske provinsen la Marche.

Geografi 
Creuse er ein del av den regionen Limousin og er omringa av departementa Corrèze, Haute-Vienne, Allier, Puy-de-Dôme, Cher og Indre.

Departementet ligg i Massif Central og elva Creuse og sideelvane hennar renn gjennom området. Elva er demma opp fleire stader for å skape vasskjelder og for straumproduksjon ved hjelp av vasskraft. Typisk for eit indre område på det europeiske kontinentet har Creuse relativt kalde vintrar med noko snø fram til april, men òg varme somrar. Ein kan få litt regn her gjennom heile året sidan området har relativt høgt terreng. Topografien er hovudsakleg kuperte åsar med ofte bratte elvedalar i mellom. 

Av planteliv finn ein eik, ask, kastanje, hassel og kirsebærtre. Det ligg ikkje kommersielle vingardar her, og mykje av jordbruket baserer seg på kveg (charolais og limousin) og sauer.

Demografi 
Innbyggjarane i departementet vert kalla creusois. I løpet av dei to siste generasjonane har Creuse hatt det største fallet i folketal av alle franske departement, frå 164 000 i 1960 til 124 000 i 1999, eit fall på 24 %.

Turisme 
Dei største turistattraksjonane er veggteppemuseet i Aubusson, slotta i Villemonteix, Boussac, Banizette og klosteret i Moutier-d'Ahun (med flotte treutskjeringar).

Sidan slutten av 1990-åra har Creuse vorte ein stor turiststad. Somrane er relativt varme, men ikkje så varme som lenger sør i Frankrike. Med skogar og få hus i landskapet, i tillegg til lite forureining, har mange personar frå nabolanda (hovudsakleg Storbritannia og Nederland, men òg Tyskland og Belgia) søkt om å få kjøpe eigedommar i Creuse. Husa her er billigare enn i t.d. Provence, og har rolege omgivnadar.

Bakgrunnsstoff 
 
 
 Prefekturet si nettside
 Portal for området Guéret
 Turistportal for området 
 Offisiell turistside
 Fransk kokkeskule 

 
Franske departement
Guéret

Guéret (på oksitansk: Garait) er ein liten by og kommune sentralt i Frankrike. Han er préfecture (administrasjonsstad) i departementet Creuse og har rundt 14 000 innbyggjarar.

Historie 
På 600-talet oppretta Lantarius, greve av Limoges, eit kloster på eigedomen sin der han nytta eremitten Pardulphe (eller St. Pardoux) som abbed. Rundt klosteret utvikla det seg ein by. 

Byen var i 1514 hovudstad i Haute Marche, og det administrastive senteret då departementet vart oppretta i 1790.

Byar i Nouvelle-Aquitaine
Creuse
Aubusson

Aubusson er ein liten by og kommune sentralt i Frankrike ved elva Creuse. Han er sous-préfecture i departementet Creuse og har rundt 5 000 innbyggjarar.

Veggteppe 
Byen er godt kjend for sine vegg- og golvteppe, som har vore verdskjend sidan 1300-talet. Vevarar frå Flandern søkte tilflukt i Aubusson rundt 1580. Ei vidkjend samling av veggteppe frå Aubusson finst i Vallon-Pont-d'Arc. Stilen på veggteppa endra seg gjennom hundreåra, frå bilete av grøne landskap til jaktscenar. På 1600-talet fekk veggteppeveveria i Aubusson og Felletin status som ei «kongeleg utnemning». Produksjonen gjekk nedover etter den franske revolusjonen då tapeten kom. Veggteppa tok seg derimot opp att på 1930-talet då kunstnarar som Cocteau, Dufy, Dali, Braque, Calder og Picasso vart invitert til Aubusson for å uttrykke seg sjølv ved hjelp av ull. Det vert framleis laga veggteppe i Aubusson.

Byar i Nouvelle-Aquitaine
Creuse
Territoire de Belfort

Territoire de Belfort er eit departementet aust i Frankrike. Departementet ligg i regionen Franche-Comté. Préfecture i departementet er Belfort.

Historie 
Departementet vart oppretta i 1922 av den tidlegare provinsen Alsace, som vart halde av Frankrike mellom 1871-1919. Området vart ikkje annektert av Tyskland sidan folket der var fransktalande, i motsetnad til resten av Alsace.

Geografi 
Departementet er berre 609 km² stort, noko som er det femte minste i Frankrike (etter Paris og forstadane Hauts-de-Seine, Seine-Saint-Denis og Val-de-Marne).

Bakgrunnsstoff 
 
 Prefekturet si nettside 
 Offisiell nettside
 Offisiell turistside 

 
Franske departement
Calvi

Calvi er ein liten by og kommune nord på Korsika i Frankrike. Han er sous-préfecture i departementet Haute-Corse og har om lag 5 000 innbyggjarar. Han ligg på nordvestkysten av Korsika, 95 km frå Bastia og 24 km frå L'Île-Rousse.

Ei segn seier at Christopher Columbus kom frå Calvi, som på den tida var ein del av Genova sitt rike. Sidan innbyggjarane på øya hadde eit dårleg rykte er dette noko han i så fall ville ha skjult.

Hovudnæringa i Calvi er i hovudsak basert på sommarturisme, som starta i 1950 ved god hjelp av Vladimir Raitz.

Bakgrunnsstoff 

Haute-Corse
Byar i Frankrike
Byar på Korsika
Corte

Corte (korsikansk Corti) er ein liten by og kommune sentralt på Korsika i Frankrike. Han er sous-préfecture i departementet Haute-Corse og har om lag 6 000 innbyggjarar.

Historie 
Corte var hovudstad i den sjølvstendige korsikanske staten under perioden til Pasquale Paoli.

Attraksjonar 
Av attraksjonar i byen finn ein festninga, museumet Korsika og Korsika universitet.

Bakgrunnsstoff 
 Turistkontoret si nettside

Haute-Corse
Byar i Frankrike
Byar på Korsika
Cantal

Cantal er eit departement sør i sentrale område av Frankrike. Departementet ligg i regionen Auvergne.

Historie 
Cantal er ein av 83 opphavlege departement som vart oppretta den 4. mars 1790 under den franske revolusjonen. Han vart danna av den tidlegare franske provinsen Auvergne.

Geografi 
Departementet er ein del av regionen Auvergne og er omringa av departementa Puy-de-Dôme, Haute-Loire, Aveyron, Lot, Lozère og Corrèze.

Dei største byane er Aurillac, Saint-Flour og Mauriac.

Topografien i Cantal er kupert og det høgaste punktet er Le Plomb du Cantal på 1 858 m

Bakgrunnsstoff 
 
 Turistguide
 Prefekturet si nettside
 Offisiell turistside
 Offisiell turistside

 
Franske departement
Mauriac

Mauriac er ein liten by og kommune sentralt i Frankrike. Han er sous-préfecture i departementet Cantal og har om lag 4 000 innbyggjarar. 

Byen ligg nordvest for Aurillac og er bygd i fjellsida av ein vulkansk ås. Han har ei kyrkje frå 1100-talet og bygningane frå eit gamalt kloster som i dag vert brukt til offentlege kontor. Byen voks opp rundt eit kloster som vart grunnlagd her på 500-talet. 

I nærlekien av byen ligg det eit marmorsteinbrot.

Bakgrunnsstoff 

Cantal
Byar i Frankrike
Byar i Auvergne-Rhône-Alpes